BAE\_Védőnők\_Belső\_40

**Tájékoztató az Iskola-egészségügyi Szolgálat működéséről**

Az iskola-egészségügyi ellátás az egészségügyi alapellátás részeként szolgálja a tanulók elsősorban betegségmegelőző jellegű egészségügyi ellátását.

A jogszabályi hátteret a 26/1997. (IX. 3.) NM. rendelet biztosítja.

**Az Iskola-egészségügyi Szolgálat tagjai:**

**Iskolaorvos: dr. Csorba Noémi**

Rendel: csütörtökön

Telefon: 06-20-411-38-00

**Iskolavédőnő: Czank Erika**

Csütörtökön és pénteken: 8 – 14 – ig

Védőnői fogadóóra: Pénteken: 8 – 10 – ig

Telefon: 06-20-411-43-70

* Fő feladatunk a tanulók évenkénti szűrővizsgálatával a tünetszegény betegségek korai felismerése. A vizsgálatok eredményéről és az esetlegesen talált elváltozásokról, valamint a további teendőkről tájékoztatjuk Önöket. Szükség esetén szakorvosi beutalót adunk, kérjük, hogy szorgalmazzák a vizsgálatok mielőbbi elvégzését és utána a lelet visszajuttatását az iskolaorvosi rendelőbe.
* Amennyiben változás áll be gyermeke egészségi állapotában (műtét, baleset, egyéb kórházi ápolás, krónikus betegség), a lelet, zárójelentés másolatát szíveskedjen eljuttatni az iskolaorvosi rendelőbe.
* A krónikus betegségben szenvedőket gondozásba vesszük, életvezetési tanácsokkal segítjük.
* A tanulók egészségi állapota és a szakorvosi leletek alapján az iskolaorvos jogosult a testnevelési besorolások elbírálására.
* Az életkorhoz kötött kampányoltásokról előzetesen írásban értesítjük Önöket.
* Bevezetésre került 7. osztályos lányok számára a kötelezően felajánlandó, önkéntes humán papillomavírus elleni védőoltás. Az oltás előtt a szülőnek/gondviselőnek nyilatkoznia kellett arról, hogy igényli-e a védőoltást.

**Tanulmányai alatt gyermeke a következő védőoltásokban részesül:**

|  |  |
| --- | --- |
| **Életkorhoz kötött kötelező kampányoltás** | **Osztály** |
| Tetanusz, torokgyík, szamárköhögés elleni oltás | 6. osztályban |
| Kanyaró, rubeola, mumpsz elleni oltás | 6. osztályban |
| Májgyulladás elleni oltás (B vírus ellen) | 7. osztályban |

* Feladataink közé tartozik még a diáksport versenyek előtti, a pályairányítási vizsgálatok végzése, egészségnevelés, negyedévenként fejtetvesség szűrés.
* Ha gyermekükkel kapcsolatban egészségügyi, magatartásbeli, lelki vagy egyéb probléma merül fel, készséggel állunk rendelkezésükre.
* A fenti telefonszámon előzetes időpont egyeztetés lehetséges a személyes konzultációhoz.

**Tanulmányai alatt gyermeke a következő szűrővizsgálatokban részesül:**

|  |  |  |
| --- | --- | --- |
|  | **Szűrővizsgálatok** | **Szűrésre kötelezett évfolyam** |
| 1. | Testsúly, testmagasság, testi fejlettség vizsgálata | 2., 4., 6., 8., 10., 12. évf.(Lehetőség szerint a páratlan évfolyamok is) |
| 2. | Látásélesség vizsgálat | 2., 4., 6., 8., 10., 12. évf.(Lehetőség szerint a páratlan évfolyamok is) |
| 3. | Színlátás vizsgálat | 6. évfolyam |
| 4. | Hallásvizsgálat | 2., 4., 6., 8., 10., 12. évf. |
| 5. | Pajzsmirigy tapintásos vizsgálata | 4., 6., 8., 10., 12. évf. |
| 6. | Mozgásszervek vizsgálata | 2., 4., 6., 8., 10., 12. évf.(Lehetőség szerint a páratlan évfolyamok is) |
| 7. | Vérnyomásmérés | 2., 4., 6., 8., 10., 12. évf.(Lehetőség szerint a páratlan évfolyamok is) |
| 8. | Belgyógyászati jellegű orvosi vizsgálat | 2., 4., 6., 8., 10., 12. évf. |
| 9. | Tisztasági vizsgálat | Általános iskolákban évente minden évfolyam tanév elején, majd negyedévenként |

**Kérjük, hogy a kórházi zárójelentések, orvosi leletek fénymásolatát, és első osztályban az oltási könyvet (gyermekegészségügyi kiskönyvet), az orvosi 5 éves státuszlapot (Adatlap a fejlődési szint megítéléséhez az iskolai felkészítés elősegítésére) a kitöltött szülői nyilatkozattal együtt adják le az osztályfőnöknek szeptember első hetében.**

Az oltási könyvet visszajuttatjuk, miután ellenőriztük, hogy gyermekük megkapta-e a kötelező védőoltásait.

Köszönettel: dr. Csorba Noémi Czank Erika

 Iskolaorvos Iskolavédőnő